CELEX: 62011TN0475
Language: fi
Date: 2011-09-05 00:00:00
Title: Asia T-475/11 P: Valitus, jonka Luigi Marcuccio on tehnyt 5.9.2011 virkamiestuomioistuimen asiassa F-67/10, Marcuccio v. komissio, 20.6.2011 antamasta määräyksestä

22.10.2011   
            
            
               FI
            
            
               Euroopan unionin virallinen lehti
            
            
               C 311/46
            
         Valitus, jonka Luigi Marcuccio on tehnyt 5.9.2011 virkamiestuomioistuimen asiassa F-67/10, Marcuccio v. komissio, 20.6.2011 antamasta määräyksestä
   (Asia T-475/11 P)
   2011/C 311/85
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta hyväksymään valituksen kaikkine tästä aiheutuvine oikeudellisine seurauksineen.
   
      Oikeudelliset perusteet ja pääasialliset perustelut
   
   Tämä valitus on tehty virkamiestuomioistuimen 20.6.2011 antamasta määräyksestä, jolla jätettiin tutkimatta kanne, jossa vaadittiin komission velvoittamista korvaamaan vahinko, joka kantajalle väitettiin aiheutuneen, koska komissio kieltäytyi korvaamasta kantajalle korvattavia oikeudenkäyntikuluja, jotka kantaja väitti itselleen aiheutuneen tapauksessa, joka johti asiassa F-41/06, Marcuccio vastaan komissio, 4.11.2008 annettuun tuomioon.
   Valittaja vetoaa kolmeen valitusperusteeseen.
   
               1)
            
            
               Oli lainvastaista jättää tutkimatta tämän asian valittajan kanteessa ensimmäisessä oikeusasteessa esittämä ”kolmas vaatimus” (valituksenalaisen määräyksen 13 ja 14 kohdan välillä) ja ”neljäs vaatimus” (valituksenalaisen määräyksen 19 ja 20 kohdan välillä), koska a) Euroopan unionin virkamiehiin sovellettavien henkilöstösääntöjen 90 artiklassa tarkoitetun ”hakemuksen” käsitettä ja kyseisten sääntöjen 91 artiklaa tulkittiin ja sovellettiin virheellisesti ja kohtuuttomasti ja asiassa merkityksellinen oikeuskäytäntö jätettiin perusteluja antamatta ja epäloogisesti huomiotta; b) perustelut puuttuivat kokonaan, tosiseikkoja vääristettiin ja esitettiin virheellisesti, minkä lisäksi toimittiin ilmiselvästi, mielivaltaisesti, epäloogisesti, irrationaalisesti ja kohtuuttomasti.
            
         
               2)
            
            
               Tosiseikkojen vääristäminen ja virheellinen esitys ja asian selvittämistoimien täydellinen toteuttamatta jättäminen.
            
         
               3)
            
            
               Valittajan oikeudenkäyntimenettelyn aikana esittämästä vaatimuksesta lausumatta jättäminen, minkä vuoksi valittajan oikeutta tulla kuulluksi ja hänen puolustautumisoikeuksiaan loukattiin.